CELEX: 62014TN0495
Language: sl
Date: 2014-06-26 00:00:00
Title: Zadeva T-495/14: Tožba, vložena 26. junija 2014 – Theodorakis in Theodoraki proti Svetu

1.9.2014   
            
            
               SL
            
            
               Uradni list Evropske unije
            
            
               C 292/52
            
         Tožba, vložena 26. junija 2014 – Theodorakis in Theodoraki proti Svetu
   (Zadeva T-495/14)
   2014/C 292/64
   Jezik postopka: grščina
   
      Stranke
   
   
      Tožeči stranki: Georgios Theodorakis (Chania, Grčija) in Maria Theodoraki (Chania, Grčija) (zastopnika: B. Christianos in S. Paliou, odvetnika)
   
      Tožena stranka: Svet Evropske unije
   
      Predlogi
   
   Tožeči stranki Splošnemu sodišču predlagata, naj:
   
               —
            
            
               toženi stranki naloži, da tožeči stranki plača nadomestilo za škodo v višini 1 4 31  193,58 EUR, ki jima je nastala zaradi nezakonitega ravnanja tožene stranke, skupaj z obrestmi od dneva, ko so jima bili nezakonito odvzeti depoziti (29/03/2013), do izdaje sodbe v tej zadevi, kot tudi zamudne obresti od dneva izdaje sodbe v tej zadevi, do dneva celotnega izplačila;
            
         
               —
            
            
               podredno, toženi stranki naj se naloži, da tožečima strankama plača štiri petine zgoraj navedenega zneska, to je znesek v višini 1 1 44  954,86 EUR kot nadomestilo za škodo, ki jima je nastala zaradi nezakonitega ravnanja tožene stranke, skupaj z obrestmi od dneva, ko so jima bili nezakonito odvzeti depoziti (29/03/2013)), do izdaje sodbe v tej zadevi, kot tudi zamudne obresti od dneva izdaje sodbe v tej zadevi, do dneva celotnega plačila;
            
         
               —
            
            
               podpodredno, določi znesek, ki ga mora tožena stranka plačati tožečima strankama kot nadomestilo za škodo, ki jima je nastala zaradi nezakonitega ravnanja tožene stranke;
            
         
               —
            
            
               toženi stranki naloži, da tožečima strankama plača znesek v višini 50  000 EUR, kot nadomestilo za nepremoženjsko škodo, ki jima je nastala zaradi kršitve načela enakega obravnavanja;
            
         
               —
            
            
               toženi stranki naloži, da tožečima strankama plača znesek v višini 50  000 EUR, kot nadomestilo za nepremoženjsko škodo, ki jima je nastala zaradi kršitve pravice do učinkovitega sodnega varstva, in
            
         
               —
            
            
               toženi stranki naloži, da nosi stroške tožečih strank.
            
         
      Tožbeni razlogi in bistvene trditve
   
   Tožeči stranki s to tožbo v skladu s členom 340, drugi odstavek, PDEU, pri Splošnem sodišču Evropske unije, ki je pristojno na podlagi člena 268 PDEU, zahtevata nadomestilo za škodo, ki sta jo utrpeli zaradi nezakonitega ravnanja tožene stranke.
   Tožeči stranki navajata, da naj bi ta škoda nastala, ko je tožena stranka prekoračila svoje pristojnosti in kršila sekundarno zakonodajo Unije ter splošna načela prava Unije s tem, ko je zmanjšala bančne depozite tožečih strank pri Cyprus Popular Bank Public Co Ltd. (ljudska banka), v vsakem primeru pa k temu prispevala.
   Tožeči stranki se zlasti sklicujeta na naslednje kršitve temeljnih pravic in splošnih načel prava Unije:
   
               —
            
            
               prvič, kršitev načela sorazmernosti;
            
         
               —
            
            
               drugič, kršitev načela enakega obravnavanja in
            
         
               —
            
            
               tretjič, kršitev pravice do sodnega varstva in načela pravne varnosti.
            
         
               —
            
            
               Tožeči stranki navajata, da so pogoji za utemeljitev nepogodbene odgovornosti tožene stranke, kot je navajana v sodni praksi, za nadomestilo za škodo, ki jima je nastala, izpolnjeni.